Svidvinas
Svidvinas (lenk. Świdwin) – miestas šiaurės vakarų Lenkijoje, Vakarų Pamario vaivadijoje, į šiaurės rytus nuo Ščecino, prie Regos upės. Valsčiaus centras. 15,7 tūkst. gyventojų (2014 m. duomenys). Per miestą eina Gožuvo–Svidvino (DW151, DW152, DW162) kelias, ir geležinkelio linija Gdanskas – Ščecino Stargardas (202). 5 km į šiaurės rytus nuo Svidvino centro yra karinis aerodromas, jame dislokuota Lenkijos karinių oro pajėgų 21-oji taktinės aviacijos bazė.